**José Julián Martí y Perez** (født 28. januar 1853 i Havanna på Cuba, død 19. mai 1895 i Dos Ríos ved Jiguaní i Oriente på Cuba) var en cubansk filosof, tenker, inspirator og president. Han var den store pådriveren for cubansk uavhengighet fra kolonimakten Spania. Han anses også som den intellektuelle inspiratoren i den cubanske uavhengighetskrigen.

Liv og virke
------------

### Bakgrunn

José Martís foreldre var begge sendt ut fra sitt spanske fedreland til kolonien Cuba. 
Faren Mariano Martí Navarro fra Valencia ble forflyttet ditt som underoffiser for å virke i kolonihæren, og moren Leonor Pérez Cabrera stammet fra Tenerife, en av Kanariøyene. José var den førstefødte av åtte barn.

### Dikter og forfatter

Martí begynte allerede i ungdomstiden å skrive dikt og begynte å sympatisere med motstanden mot den spanske kolonimakten. I sitt korte teaterstykke *Abdala* uttrykker han som 16-åring sin patriotisme med ordene *el odio invencible a quien la oprime* (*det uovervinnelige hat mot undertrykkeren*). For dette uttrykket ble han i 1871 dømt til tvangsarbeid og deportert til Spania. Der brukte han anledningen til å studere jus i Zaragoza.

Han vendte tilbake til Cuba i 1878, men ble allerede i 1879 igjen sendt i eksil. Først bodde han i Mexico, der han beskjeftiget seg med mayaenes kultur og besøkte ruinene etter deres byer. Fra april 1877 til juli 1878 var han i Guatemala. Deretter var han tilbake i Havanna en kort tid, før han i 1881 dro til New York City for å bedrive politikk derfra.

Da krigshandlingene startet på nytt i 1895 var Martí og den cubanske generalen Antonio Maceo to sentrale pådrivere.

**President:** På samme måte som Maceo returnerte også Martí til Cuba i 1895 fra landflyktighet i New York. Martí ble straks utnevnt til president av de cubanske opprørerne. Han fungerte i denne rollen fra 5. mai 1895 til 19. mai 1895 da han red ut sammen med Los Mambies og ble drept i kamp med spanske tropper, vel 40 år gammel .

**Nytt eksil:** José Martí levde mesteparten av sitt voksne liv i USA etter å ha blitt landsforvist fra Cuba for anti-spansk virksomhet. Under sitt eksil skrev han utallige bøker og filosofiske tekster. Fra sitt hjem i New York advarte han blant annet mot å la amerikanerne få innpass på Cuba, med den begrunnelse at Cuba da ville gå fra å være en spansk til amerikansk koloni. Hans litterære verker er samlet i 28 store bind.

Martí anses i dag for å være Cubas «landsfader» og nyter stor respekt i den cubanske befolkningen. Som den andre «landsfaderen» regnes Carlos Manuel de Céspedes y del Castillo som i 1869 startet det første opprøret mot den spanske kolonimakten.

Martí er også mannen bak det kjente utsagnet «for å være fri, må du være belest».[]

Martí har fått byen *Marti* på Cuba oppnevnt etter seg og flyplassen i Havanna bærer navnet «José Martí International Airport». Portrettet hans finnes på de cubanske 1 peso-sedlene .

Litteratur
----------

* *Med stjerneskrift*, dikt i utvalg av Jon O. Lorentzen med etterord av Hans Jacob Ohldieck. Wigestrand Forlag 2008
* John M. Kirk (1984) «José Martí: mentor of the Cuban nation». University Press. ISBN 0-8130-0812-3

Referanser
----------

1. 1 2   Encyclopædia Britannica Online, oppført som Jose Marti, Encyclopædia Britannica Online-ID biography/Jose-Julian-Marti, besøkt 9. oktober 2017[Hentet fra Wikidata]
2. 1 2   Gemeinsame Normdatei, besøkt 26. april 2014[Hentet fra Wikidata]
3. 1 2   Archive of Fine Arts, cs.isabart.org, abART person-ID 144694, besøkt 1. april 2021[Hentet fra Wikidata]
4. 1 2   Gran Enciclopedia Aragonesa, oppført som José Julián Martí y Pérez, Gran Enciclopedia Aragonesa-id 8518[Hentet fra Wikidata]
5. ↑   Gemeinsame Normdatei, besøkt 24. juni 2015[Hentet fra Wikidata]
6. ↑  Pedro Antonio García: *Leonor Pérez Cabrera: La tierna madre del apóstol Arkivert 23. september 2015 hos Wayback Machine.* i: *Bohemia* 30. mai 2012, lest 1. august 2013
7. ↑  José Martí: *Abdala*, i: Obras Completas, Band 18, La Habana 1964, S. 19.
8. ↑  Carlos Bojorquez Urzaiz: *Indigenous Components in the Discourse of "Nuestra América".* I: *Radical History Review.* 89, våren, s. 206 – 213, her s. 208.

Eksterne lenker
---------------

* Offisielt nettsted Rediger på Wikidata

* (en) José Martí – kategori av bilder, video eller lyd på Commons Rediger på Wikidata
* Kronologi på www.latinamericanstudies.org (spansk)
* Om Marti på www.fiu.edu
* Bilder av Martí på www.latinamericanstudies.org


|  |  |  |
| --- | --- | --- |
| Forgjenger:**Manuel de Jesús Calvar** | **Cubas 8. president**(1895–1895) | Etterfølger:**Salvador Cisneros Betancourt** |

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Encyclopædia Britannica **·** Prabook **·** Brockhaus Enzyklopädie **·** Deutsche Biographie **·** Encyclopædia Universalis **·** Nationalencyklopedin **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF **·** BNF (data) **·** BNF (data) **·** LIBRIS **·** SUDOC **·** NLA **·** NDL **·** NKC **·** ICCU
 |